OpenLLM-France/wikimedia huggingface dataset:
# Mesnil-Saint-Laurent

Mesnil-Saint-Laurent és un municipi francès del departament de l'Aisne, als Alts de França.
Forma part de la Communauté d'agglomération de Saint-Quentin.

## Administració

L'alcalde, des del 2001 és Claude Gransard.

## Demografia

1962 - 253 habitants. 1975 - 299 habitants. 1990 - 430 habitants. 1999 - 426 habitants. 2007 - 443 habitants. 2008 - 445 habitants.(francès)

## Notes

* ↑ « PDF Recensement de la population de l'Aisne au 1er janvier 2008». [Consulta: 2 gener 2011].

## Enllaços externs

* Mesnil-Saint-Laurent sur le site de l'Institut géographique national(francès)
* Mesnil-Saint-Laurent sur le site de l'Insee Arxivat 2012-11-02 a Wayback Machine.(francès)
* Clochers.org(francès)
# Bonnie Wright

Bonnie Kathleen Wright (17 de febrer de 1991, Londres) és una actriu anglesa, coneguda per interpretar Ginny Weasley a les pel·lícules de Harry Potter.

## Biografia

Bonnie Wright va néixer a Londres, Regne Unit. Té un germà gran que es diu Lewis. Li agrada ballar, l'art, viatjar. Toca la flauta dolça, el piano i el saxòfon. Durant la gravació de Harry Potter i les relíquies de la Mort - Part 1 i Part 2, Wright començà els seus estudis a la University of the Arts de Londres per estudiar producció audiovisual.

## Filmografia

Pel·lícules :
| Any | Pel·lícula | Personatge | Notes |
| 2001 | Harry Potter i la pedra filosofal | Ginny Weasley | |
| 2002 | Stranded | La jove Sarah Robinson | Telefilm |
| 2002 | Harry Potter i la cambra secreta | Ginny Weasley | |
| 2004 | Harry Potter i el pres d'Azkaban | Ginny Weasley | |
| 2004 | Agatha Christie: A Life in Pictures | Jove Agatha Christie | Telefilm |
| 2005 | Harry Potter i el calze de foc | Ginny Weasley | |
| 2007 | Harry Potter i l'Orde del Fènix | Ginny Weasley | |
| 2007 | Replacements, TheThe Replacements | Vanessa | Veu; TV; "London Calling" |
| 2009 | Harry Potter i el misteri del Príncep | Ginny Weasley | |
| 2010 | Harry Potter i les relíquies de la Mort - Part 1 | Ginny Weasley | |
| 2010 | Harry Potter and the Forbidden Journey (Curtmetratge) | Ginny Weasley | |
| 2011 | Harry Potter i les relíquies de la Mort - Part 2 | Ginny Weasley | |
| 2012 | Geography of the Hapless Heart | Mia | Postproducció |
| 2012 | The Philosophers | Georgina | Postproducció |
| 2012 | In Want Of A Wife | Desconegut | Postproducció |
Jocs d'ordinador :
| Any | Pel·lícula | Personatge | Notes |
| 2007 | Harry Potter i l'orde del Fènix | Ginny Weasley | Veu |
| 2009 | Harry Potter i el misteri del príncep | Ginny Weasley | Veu |
| 2010 | Harry Potter i les relíquies de la Mort - Part 1 | Ginny Weasley | Veu |
| 2011 | Harry Potter i les relíquies de la Mort - Part 2 | Ginny Weasley | Veu |
Director :
| Any | Pel·lícula | Personatge | Notes |
| 2012 | Separate We Come, Separate We Go | Debut | Es va estrenar als BAFTA |
Guionista :
| Any | Pel·lícula | Personatge | Notes |
| 2012 | Separate We Come, Separate We Go | Debut | |

## Referències

* ↑ Births, Marriages & Deaths Index of England & Wales, 1916–2005.; at ancestry.com
* ↑ Merrill, Brian. On This Date: A Day-by-Day Look at Historical Events. Lulu.com, 2006, p. 36. ISBN 1430305010.
* ↑ «Bonnie Wright» (en castellà). SensaCine. [Consulta: 18 desembre 2020].
# Day Of The Fight

Day of the Fight és un documental en blanc i negre de l'any 1951 considerat com la primera pel·lícula dirigida per Stanley Kubrick.
Tot i que el comprador inicial de la pel·lícula es va fer enrere a l'últim moment, Kubrick va ser capaç de vendre-la a RKO Pictures per 4.000 dòlars (obtenint un petit benefici de 100 dòlars, si tenim en compte que li va costar 3.900 dòlars produir-la).

## Argument

La pel·lícula està basada en un reportatge fotogràfic previ que li havia encarregat a Kubrick la revista Look anomenat Prizefighter (publicat el 18 de gener de 1949). En aquest documental es relata la vida d'un boxejador irlandès anomenat Walter Cartier. La pel·lícula està narrada pel presentador de ràdio i televisió Douglas Edwards.
Day of the Fight mostra un dia en la seva vida, concretament el dia de la lluita contra el boxejador de raça negra Bobby James, el 17 d'abril de 1950. El film s'inicia amb una breu història de la boxa. Tot seguit connecta amb el dia de la lluita de Cartier amb James. El relat d'aquest dia comença amb l'esmorzar del boxejador, la visita a la missa del matí on pren la comunió, seguit d'una sessió d'entrenament i el dinar. A les 4 de la tarda, es dirigeix cap a Laurel Gardens, a Newark (Nova Jersey) on comença a preparar-se pel combat, entrenant i finalment esperant que el cridin als vestuaris, fins que comença el combat a les 22 hores.
En aquest moment es prepara per a ser el lluitador que l'ocasió demana. A continuació els dos boxadors lluiten mentre el públic els anima i finalment el combat s'acaba amb ell sent-ne el vencedor.

## Referències

* 1 2 Laborda Oribes, Lluís. Kubrick en el laberinto. Teoría y crítica de la obra de Stanley Kubrick. Quarentena Ediciones, 2015. ISBN 978416229277 [Consulta: 15 maig 2017].

## Enllaços externs

* Day of the Fight a la IMDb (anglès)
* Vegeu Day of the Fight aquí (anglès)
# Cygwin

Cygwin (pronunciat /ˈsɪɡwɪn/) és un entorn Unix i una interfície de línia d'ordres per a Microsoft Windows. Cygwin proporciona integració nativa de les aplicacions basades en Windows, les dades, i altres recursos del sistema amb les aplicacions, eines de programari, i les dades dels entorns Unix. Per tant, és possible llançar aplicacions de Windows des de l'entorn Cygwin, així com a utilitzar eines i aplicacions de Cygwin en el context operatiu de Windows.
Cygwin consta de dues parts: una biblioteca d'enllaç dinàmic (DLL) com a capa de compatibilitat d'API que subministra una part substancial de la funcionalitat de l'API de POSIX, i una extensa col·lecció d'eines de programari i aplicacions que proporcionen un aspecte Unix.
Cygwin va ser desenvolupat originalment per Cygnus Solutions, la qual va ser adquirida per Red Hat. És programari lliure, alliberat sota la llicència GNU General Public License. Avui en dia és mantingut pels empleats de Red Hat, NetApp i molts altres voluntaris. Corinna Vinschen i Christopher Faylor són actualment els directors de l'equip de desenvolupament de Cygwin.
# Guerassímovka (Bélgorod)

* Per a altres significats, vegeu «Guerassímovka».
Guerassímovka - Герасимовка (rus) - és un poble de l'óblast de Bélgorod, a Rússia. El 2010 tenia 686 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Ilario Lanivi

Ilario Lanivi és un polític valldostà. Antic militant de la DCI, el 1970 formà part de l'escissió dels Demòcrates Populars que el 1984 formaren els Autonomistes Demòcrates Progressistes. El 1991 protagonitzà una nova escissió, els Autonomistes Independents, que formaren govern a la Vall d'Aosta amb la DCI i el PSI. El 1992-1993 fou president del Consell de la Vall. El 1993 va fundar amb Cesare Dujany Per la Vall d'Aosta. El 2007 fou condemnat, juntament amb Augusto Rollandin, a pagar una indemnització de 300.000 euros per mala gestió en transports públics de la Vall.

## Notes

* ↑ «EX PRESIDENTI VDA CONDANNATI PAGARE 780.000 EURO». Arxivat de l'original el 2008-03-31. [Consulta: 4 febrer 2009].
| Precedit per: Gianni Bondaz | Presidents de la Vall d'Aosta 1992 - 1993 | Succeït per: Dino Viérin |
# Unió Democràtica Nacional de Guinea Equatorial

La Unió Democràtica Nacional de Guinea Equatorial (UDENA) és un partit liberal equatoguineà en l'exili. El partit és membre de la Internacional Liberal des de 1999.
El partit va sorgir en la dècada de 1980 en la clandestinitat.
El setembre del 1992, UDENA va formar part de la coalició de partits Plataforma de l'Oposició Conjunta (POC), creada com a front únic d'oposició al govern de Teodoro Obiang. UDENA va ser legalitzat mitjançant el Decret de la Presidència de la República número 35/1993, de data 10 de maig, passant així a formar part de les formacions de l'oposició legalitzades. Malgrat que moltes forces opositores van demanar l'abstenció en les eleccions generals de Guinea Equatorial de 1993, UDENA va participar a través de la seva en aquell moment Secretari General, Pedro-Cristino Bueriberi Bokesa.
Integrat en la POC, UDENA va participar en les eleccions municipals de Guinea Equatorial de 1995, en les quals la POC va aconseguir guanyar oficialment en 9 municipis, malgrat que van protestar pels resultats, afirmant haver guanyat en 19 municipis.
Les eleccions presidencials de Guinea Equatorial de 1996 van donar lloc a la desintegració de la POC.

## Referències

* ↑ UDENA (Guinea Equatorial) - Membros Plens - Internacional Liberal Arxivat 2011-06-30 a Wayback Machine..

## Enllaços externs

* Breu història d'Unió Democràtica Nacional (UDENA) de Guinea Equatorial.
# Diari Iran

Iran (en persa: ایران) és el diari oficial del govern de l'Iran.

## Història

L'Iran va ser creat el 1995. L'Agència de Notícies de la República Islàmica (IRNA) és propietària i publica aquest diari. El lloc web afiliat d'Iran és Iran Network. IRNA també publica Iran Daily, un diari en anglès, Alvefagh, un diari en àrab, Irane varzeshi, un diari esportiu, i Irane Sepid per a persones cegues. El diari dona suport a les polítiques del govern i es descriu com un diari conservador progovernamental.
El diari va ser dirigit per Mosayeb Naeemi durant la presidència de Mahmoud Ahmadinejad. Després de les eleccions presidencials de 2013, Mohammad Taqi Roghaniha, director general de l'Iran Cultural and Press Institute (ICPI), va ser nomenat director del diari.
L'Iran va ser tancat pel Consell de Supervisió de Premsa el maig de 2006 després de la publicació d'una caricatura que es va considerar "divisoria i provocadora". La caricatura que es burlava dels àzeris va causar revulsiu entre els àzeris que vivien al país. Com a resposta, tant l'artista que havia dibuixat la caricatura com l'editor en cap van ser arrestats. El diari va ser prohibit de nou durant sis mesos per un tribunal iranià a causa del seu presumpte informe fals el juny de 2013.

## Referències

* ↑ «ایران ; شماره ; صفحه اول». Iran. [Consulta: 19 setembre 2013].
* ↑ «Two more newspapers shut in Iran by the judiciary». [Tehran], 04-05-2002. Arxivat 12 October 2013$^{[Datemismatch]}$ a Wayback Machine.
* ↑ «News». Iran Daily. [Consulta: 19 setembre 2013].
* ↑ «The Political Affiliations of Iranian Newspapers». ASL19, 2013. Arxivat de l'original el 28 de setembre 2013. [Consulta: 25 setembre 2013].
* ↑ «A New Hope? Rouhani Press Reforms Usher in Optimism». Iran Media Program and ASL 19, 30-08-2013. Arxivat de l'original el 24 de setembre 2015. [Consulta: 13 octubre 2013].
* ↑ Fazila Fathi «Iran Shuts Down Newspaper Over Cartoon». [Tehran], 24-05-2006.
* ↑ «Iran court bans state-owned newspaper for 6 months». AP [Tehran], 02-06-2013.
* ↑ «Iran Newspaper Banned For 6 Months: Report». [Tehran], 02-06-2013.
# Cylance Pro Cycling (equip femení)

El Cylance Pro Cycling (codi UCI: CPC) és un equip ciclista femení estatunidenc. Creat al 2016 ja amb categoria UCI Women's Team. És la secció femenina de l'equip Cylance Pro Cycling.

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2016 | 12è | Carmen Small (30a) |
| 2017 | 10è | Kirsten Wild (26a) |
A partir del 2016, l'equip participa a l'UCI Women's WorldTour
| Temporada | Classificació per equips | Millor ciclista en la classificació individual |
| 2016 | 11è | Carmen Small (19a) |
| 2017 | 9è | Kirsten Wild (15a) |

## Composició de l'equip

2016 :
2017 :

## Referències

* ↑ Rànquings a la pàgina de l'UCI

## Enllaços externs

* Web oficial Arxivat 2017-10-02 a Wayback Machine.
* Plantilles i resultats a cyclebase.nl
* Plantilles i resultats a procyclingstats.com
# Turckheim

Turckheim (en alsacià Tírke) és un municipi francès, situat a la regió del Gran Est, al departament de l'Alt Rin. L'any 1999 tenia 3.594 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.028 | 3.028 | 3.609 | 3.510 | 3.567 | 3.594 |

## Història

Durant l'edat mitjana fou membre de la Decàpolis alsaciana.

## Administració

Llista d'alcaldes :
| Període | Identitat | Partit |
| 2001-2008 | Jean-Pierre Schaller | |
| 2008- | Jean-Marie Balduf | |

## Personatges il·lustres

* Charles Grad, polític protestatari.

## Galeria d'imatges

* Centre de la vila
* Postal de 1900
# Bernat Descoll

Bernat Descoll (Barcelona, 1310-1390) era lloctinent de mestre racional des del 1361 i va ser un dels principals escriptors de la Crònica de Pere el Cerimoniós sota la direcció i inspecció del mateix Pere III.
El 1371 ja participava de la redacció de la crònica però prengué més importància entre el 1375 i el 1382 escrivint la segona part de la crònica, segons indica a les cartes que es conserven. De la seva redacció destaca una minuciosa fidelitat històrica i un estil fred, clar i concís.
Descoll fou un dels principals col·laboradors del rei en la redacció de la crònica, però no l'únic. Si bé el mateix Pere III redactà bona part dels primers capítols, en les diverses etapes també hi van participar Arnau Torrelles, Ramon de Vilanova i Bernat Ramon Descavall.

## Referències

* 1 2 Ferran Valls i Taberner; Ferran Soldevila Història de Catalunya. L'Abadia de Montserrat, 2002, p. 231–. ISBN 978-84-8415-434-1.
* ↑ Martín de Riquer; Antoni Comas Història de la literatura catalana. Ariel, 1980, p. 486–489. ISBN 978-84-344-7504-5.
* ↑ Estudis romànics. Institut d'Estudis Catalans., 1950, p. 135, 146.
# Ilaria del Carretto

Ilaria del Carretto (Zuccarello, 1379 - Lucca, 8 de desembre de 1405) fou una noble italiana, del llinatge del marquesat de Savona. Era filla de Carlo I del Carretto, des de 1397 primer marqués Del Carretto de Zuccarello. Al 1403 es casà amb el senyor de Lucca, Paolo Guinigi: era la seua quarta esposa i en tingueren dos fills, Ladislao i Ilaria. Durant el part d'aquesta última, al 1405, Ilaria del Carretto va morir.
El seu espòs encomanà a l'escultor Jacopo della Quercia una estàtua funerària que es conserva a la Seu de Lucca: és l'obra mestra d'aquest escultor i una de les més famoses del Renaixement. El monument es col·locà en una capella privada i potser pertanyia a un conjunt més ampli. L'escultura representa Ilaria del Carretto jacent amb un petit gos als peus, símbol de la fidelitat conjugal. Els relleus de la base mostren uns putti. Tota l'obra té una gran delicadesa i elegància.
Després de la caiguda en desgràcia i expulsió de la ciutat de Paolo Guinigi al 1430, el sepulcre fou modificat: li arrencaren els relleus dels putti i es col·locà prop de la sagristia. Al 1488 uns artistes locals hi feren una nova decoració lateral. Actualment, s'han recuperat i reintegrat els relleus de Della Quercia.

## Poemes

La figura d'Ilaria del Carretto i, en concret, l'escultura de Jacopo della Quercia, ha inspirat molts poetes, com Gabriele D'Annunzio (en el poema dedicat a la ciutat de Lucca en Elettra, 1903), Salvatore Quasimodo («Davanti al simulacre d'Ilaria del Carretto» en Ed è subito sera, 1942), Pier Paolo Pasolini («L'Appennino», publicat en Les cendres de Gramsci, 1957), Luis Javier Moreno («Escultura jacent de Ilaria del Carretto») o David Ferrer Garcia («Visita al sepulcre d'Ilaria del Carretto»).

## Galeria d'imatges

* Detall del sepulcre d'Ilaria del Carretto, obra de Jacopo della Quercia (c.1406-1407), a la Seu de Lucca
* Sepulcre d'Ilaria del Carretto

## Referències

* ↑ «L'Appennino», escrit al 1951, és el primer poema de Les cendres de Gramsci (1957). Aquest poema es publicà abans en la revista "Paragone-Letteratura" (desembre de 1952). Pasolini evoca un viatge geogràfic, cultural, històric i antropològic pels Apenins, de Lucca a Nàpols. La descripció del sepulcre d'Ilaria del Carretto sembla inspirada en el poema de Leopardi «Sopra un bassorilievo sepolcrale».
* ↑ Poemas escogidos. Antología 1965-2005. Antòleg: Gustavo Martín Garzo. Valladolid: Junta de Castella i Lleó, 2005; pàg. 166.
* ↑ Ferrer, David: Líquenes sobre la piedra. Àvila: Falsirena, 2011; pàg. 35.

## Bibliografia

* MUNMAN, Robert: Sienese Renaissance tomb monuments. Diane Publishing, 1993
# Cynopterus

Cynopterus és un gènere de ratpenats de la família dels pteropòdids.

## Llista d'espècies

* Ratpenat frugívor de nas curt petit (C. brachyotis)
* Ratpenat frugívor de Horsfield (C. horsfieldii)
* Ratpenat frugívor de Peters (C. luzoniensis)
* Ratpenat frugívor menut (C. minutus)
* Ratpenat frugívor de nas curt de Nusatenggara (C. nusatenggara)
* Ratpenat frugívor de nas curt gros (C. sphinx)
* Ratpenat frugívor de l'illa Krakatoa (C. titthaecheilus)

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Distribució mundial de les diferents espècies d'aquest gènere. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Cynoscion albus

Cynoscion albus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 130 cm de longitud total.

## Alimentació

Menja gambes, peixos i cefalòpodes.

## Hàbitat

És un peix de clima tropical (17°N-2°S) i bentopelàgic.

## Distribució geogràfica

Es troba al Pacífic oriental: des del sud de Mèxic fins a l'Equador.

## Observacions

És inofensiu per als humans.

## Referències

* ↑ Gill T. N., 1861. Revision of the genera of North American Sciaeninae. Proc. Acad. Nat. Sci. Phila. v. 13. 79-89.
* ↑ BioLib (anglès)
* 1 2 3 4 FishBase (anglès)
* 1 2 Jiménez Prado, P. i P. Béarez, 2004. Peces Marinos del Ecuador continental. Vol. 2: Guía de Especies. SIMBIOE/NAZCA/IFEA.
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* ↑ Barriga, R. «Peces de agua dulce del Ecuador» (en castellà). Revista de Información técnico-científica, XVI, 3, 1991, pàg. 7–88.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ Mug-Villanueva, M., V.F. Gallucci i H.-L. Lai, 1994. Age determination of corvina reina (Cynoscion albus) in the Gulf of Nicoya, Costa Rica, based on examination and analysis of hyaline zones, morphology and microstructure of otoliths. J. Fish Biol. 45(2):177-191.
* ↑ Sánchez, A.C., 1997. Listado taxonómico de las especies marinas identificadas en los océanos Pacífico y Atlántico (Caribe) de Nicaragua. Ministerio de Economía y Desarrollo. MEDE PESCA. Managua. 28 p.
* ↑ Villanueva, M.M., V.F. Gallucci i H.-L. Lai, 1993. Age detemination of corvina reina (Cynoscion albus) in the Gulf of Nicoya based on otolith surface readings and microincrement analysis. Working Paper Núm. 103, Fisheries Stock Assessment Title XII, Collaborative Research Support Program, University of Washington, els Estats Units. 22 p. + figs.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Cyphernomicon

"The Cyphernomicon" és un document escrit per Timothy C. May el 1994 per a la llista de correu electrònic de Cypherpunks. En un format de preguntes freqüents, el document descriu algunes de les idees que hi ha al darrere i els efectes del cripto-anarquisme. És un dels documents fundacionals de la filosofia, que defensa la privacitat electrònica i la moneda digital anònima. Toca temes més esotèrics, com els mercats d'assassinats. Conté en tota la seva extensió l'assaig "The Crypto Anarchist Manifesto" de maig de 1992.

## Mostra

"The Cyphernomicon" es divideix en una jerarquia de seccions i subseccions:
| « | (anglès) 16.2 - SUMMARY: Crypto Anarchy 16.2.1. Main Points - "...when you want to smash the State, everything looks like a hammer." - strong crypto as the "building material" for cyberspace (making the walls, the support beams, the locks) 16.2.2. Connections to Other Sections - this section ties all the other sections together 16.2.3. Where to Find Additional Information - again, almost nothing written on this - Vinge, Friedman, Rand, etc. 16.2.4. Miscellaneous Comments - a very long section, possibly confusing to many | (català) 16.2 - Sumari: Cripto Anarquia 16.2.1. Principals punts - "...quan voleu aixafar l'Estat, tot sembla un martell." - la criptografia d'alt nivell com a "material de construcció" del ciberespai (construir els murs, les bigues de suport, els panys) 16.2.2. Connexions a d'Altres Seccions - aquesta secció enllaça totes les altres seccions 16.2.3. On Trobar Informació Addicional - de nou, gairebé res escrit sobre això - Vinge, Friedman, Rand, etc. 16.2.4. Comentaris diversos - una secció molt llarga, possiblement confusa per a molts | » |

## Referències

* ↑ May, Timothy C. «The Cyphernomicon: Cypherpunks FAQ and More, Version 0.666». Cypherpunks.to, 10-09-1994. Arxivat de l'original el 7 juny 2011. [Consulta: 28 febrer 2011].

## Enllaços externs

* THE CYPHERNOMICON al web del MIT